Μέρλιν Όττεϊ

Η Μέρλιν Τζόις Όττεϊ (, γεννήθηκε 10 Μαΐου 1960) είναι Τζαμαϊκανή και Σλοβένα πρώην αθλήτρια του στίβου που αγωνιζόταν στους δρόμους ταχύτητας. Εννέα φορές Ολυμπιονίκης, κατέχει το ρεκόρ των περισσότερων Ολυμπιακών συμμετοχών (επτά) από οποιαδήποτε αθλήτρια στίβου. Αν και δεν κατάφερε ποτέ να κερδίσει το χρυσό μετάλλιο στους Ολυμπιακούς Αγώνες, παρόλα αυτά κατάφερε να κερδίσει τρία ασημένια και έξι χάλκινα μετάλλια. Είναι μέλος της ελίτ τετράδας που κατέχει 20 ή περισσότερα μετάλλια σε παγκόσμιες διοργανώσεις (Ολυμπιακούς Αγώνες ή Παγκόσμια Πρωταθλήματα) μαζί με τους Καρλ Λιούις, Γιουσέιν Μπολτ και Άλισον Φίλιξ.

 Καριέρα 
Ξεκίνησε την καριέρα της εκπροσωπώντας την Τζαμάικα το 1978 και συνέχισε να το κάνει για 24 χρόνια, προτού εκπροσωπήσει τη Σλοβενία από το 2002 έως το 2012. Είναι τέταρτη στον κατάλογο όλων των εποχών στις αποστάσεις των 60 μέτρων (σε κλειστό στίβο), όγδοη στον κατάλογο όλων των εποχών στις αποστάσεις των 100 μέτρων και έκτη στον κατάλογο όλων των εποχών στις αποστάσεις των 200 μέτρων. Είναι η τρέχουσα κάτοχος του παγκόσμιου ρεκόρ κλειστού στίβου στα 200 μέτρα με 21,87 δευτερόλεπτα, που σημειώθηκε το 1993. Αναδείχθηκε αθλήτρια της χρονιάς από την Τζαμάικα 13 φορές μεταξύ 1979 και 1995, ενώ το 1990 ήταν αθλήτρια της χρονιάς της IAAF.

Η Όττεϊ είχε τη μεγαλύτερη καριέρα ως διεθνής δρομέας κορυφαίου επιπέδου που εμφανίστηκε στους Παναμερικανικούς Αγώνες του 1979 ως 19χρονη κατακτώντας το χάλκινο μετάλλιο από αγώνες Κ-20 και Νεανίδων και ολοκλήρωσε την καριέρα της σε ηλικία 52 ετών, όταν πήρε μέρος με την ομάδα σκυταλοδρομίας της Σλοβενίας στο αγώνισμα 4 × 100 μέτρα στο Ευρωπαϊκό Πρωτάθλημα 2012.

Η Ολυμπιακή της καριέρα ξεκίνησε το 1980 στους Ολυμπιακούς Αγώνες του 1980 στη Μόσχα με την κατάκτηση του χάλκινου μεταλλίου στο αγώνισμα των 200 μέτρων, που ήταν αυτό στο οποίο διακρίθηκε περισσότερο. Το τελευταίο μετάλλιο ήταν στους Αγώνες του Σίδνεϊ το 2000 σε ηλικία 40 ετών με το επίσης χάλκινο μετάλλιο των 100 μέτρων. Συμμετείχε και στους Ολυμπιακούς Αγώνες του 2004 στην Αθήνα, όπου έφτασε στα ημιτελικά των 100 μέτρων. 
Κέρδισε 14 μετάλλια στο Παγκόσμιο Πρωτάθλημα και εξακολουθεί να κατέχει το ρεκόρ (από το 2017) για τα περισσότερα μετάλλια σε ατομικά αγωνίσματα με 10.  Τα επιτεύγματα της καριέρας της και η μακροζωία της οδήγησαν στο να την αποκαλούν «Βασίλισσα της πίστας». Η τάση της να κερδίσει χάλκινα μετάλλια σε μεγάλα πρωταθλήματα της χάρισε τον τίτλο της «Χάλκινης Βασίλισσας» στους κύκλους του στίβου. Το 2024 η Διεθνής Ένωση Αθλητικού Τύπου (AIPS) την ψήφισε ως μια από τις καλύτερες 100 αθλήτριες όλων των σπορ των τελευταίων 100 χρόνων.

Η Όττεϊ ήταν στο παρελθόν παντρεμένη με τον Αμερικανό αθλητή του άλματος εις ύψος και των 400 μέτρων εμποδίων Νατ Πέιτζ και ήταν γνωστή ως Μέρλιν Όττεϊ-Πέιτζ στα μέσα της δεκαετίας του 1980.

Παραπομπές

Εξωτερικοί σύνδεσμοι





Κατηγορία:Χάλκινοι Ολυμπιονίκες του στίβου
Κατηγορία:Αργυροί Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Κλειστού Στίβου 
Κατηγορία:Παγκόσμιοι πρωταθλητές στίβου 
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Σλοβένοι αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Αθλητές του στίβου στους Θερινούς Ολυμπιακούς Αγώνες 1992
Κατηγορία:Αθλητές του στίβου στους Θερινούς Ολυμπιακούς Αγώνες 1988
Κατηγορία:Αθλητές του στίβου στους Θερινούς Ολυμπιακούς Αγώνες 1984
Κατηγορία:Αθλητές του στίβου στους Θερινούς Ολυμπιακούς Αγώνες 1980
Κατηγορία:Τζαμαϊκανοί Ολυμπιονίκες
Κατηγορία:Δρομείς ταχύτητας